Under etaperne skal alle rytterne med undtagelse af verdensmesteren og de nationale mestre cykle i holdets tøj, mens den førende rytter i klassementet, point-, bjerg- og undgdomskonkurrencen skal iføre sig henholdsvis den gule, grønne, prikkede og hvide trøje.
Skulle en rytter være så heldig og dygtig at have kørt sig i flere trøjer samtidig, er hierarkiet for trøjerne således:
Den gule trøje: Førertrøjen. Bæres af den rytter, der har brugt færrest minutter på cyklen
Den grønne trøje: Pointtrøjen. Bæres af den førende rytter i pointkonkurrencen
Den rød-hvide prikkede trøje: Bjergtrøjen. Bæres af den førende rytter i bjergkonkurrencen
Den hvide trøje: Ungdomstrøjen. Bæres af den rytter født efter 1. januar 1997, der har brugt færrest minutter på cyklen